
                 Vă înaintăm, alăturat, RAPORTUL asupra Legii privind abilitarea Guvernului de a emite ordonanţe, trimis spre dezbatere în fond, în procedură de urgență, Comisiei juridice, de disciplină şi imunităţi cu adresa nr. PL-x 748 din                 12 decembrie 2018. 
                  În raport de obiectul şi conţinutul său, legea face parte din categoria legilor ordinare.

PARLAMENTUL ROMÂNIEI
CAMERA DEPUTAŢILOR
COMISIA JURIDICĂ, DE DISCIPLINĂ ŞI IMUNITĂŢI
Bucureşti, 18.12.2018
PL-x 748/2018


RAPORT 
asupra proiectului de Lege privind abilitarea Guvernului de a emite ordonanţe


În conformitate cu prevederile art. 95 şi art.115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 748 din 12 decembrie 2018 şi înregistrat cu nr.4c-13/1169 din 13 decembrie 2018.
Senatul, în calitate de primă Cameră sesizată, a dezbătut şi adoptat proiectul de lege, în şedinţa din data de 12 decembrie 2018.
Consiliul Legislativ a avizat favorabil proiectul de lege, cu observaţii şi propuneri.                                                                                     
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare abilitarea Guvernului de a emite ordonanţe de la intrarea în vigoare a prezentei legi şi până la data de 31 ianuarie 2019.	Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 
În situaţia menţionării generice a domeniilor în care se vor emite ordonanţe, fiecare caz în parte va trebui analizat cu ocazia elaborării proiectului de ordonanţă a Guvernului, astfel încât reglementările emise să nu cuprindă dispoziţii care ar fi de nivelul legilor organice.
Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. FINANŢE PUBLICE ŞI  ECONOMIE
II. ADMINISTRAȚIE PUBLICĂ ȘI DEZVOLTARE REGIONALĂ
III. AGRICULTURĂ ȘI DEZVOLTARE RURALĂ 
IV. TRANSPORTURI
V. FONDURI EUROPENE
VI. SĂNĂTATE
VII. CULTURĂ ȘI IDENTITATE NAȚIONALĂ
VIII. Prorogarea sau modificarea unor termene prevăzute în acte normative cu putere de lege.

Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la data de 31 ianuarie 2019. Nerespectarea termenului atrage încetarea efectelor ordonanţei.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege supus aprobării în şedinţa din ziua de 18 decembrie 2018.
La şedinţa Comisiei juridice, de disciplină şi imunităţi, deputaţii au fost prezenţi conform listei de prezenţă.
La dezbaterea proiectului de lege au participat, în calitate de invitaţi din partea Guvernului României, domnul Viorel Ilie – ministru şi doamna Ştefania Birlibescu, secretar de stat - Ministerul pentru Relaţia cu Parlamentul, domnul Ion-Ardeal Ieremia, secretar de stat - Ministerul Culturii şi Identităţii Naţionale, domnul Dragoș Virgil Titea, secretar de stat în Ministerul - Transporturilor, domnul Claudiu - Sorin Roşu Mareş, secretar de stat - Ministerul Agriculturii şi Dezvoltării Rurale, doamna Sirma Caraman, secretar de stat - Ministerul Dezvoltării Regionale și Administraţiei Publice, domnul Oană Codruț, consilier - Ministerul Finanţelor Publice.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege privind abilitarea Guvernului de a emite ordonanţe, cu amendamentele admise redate în Anexa nr.1 şi cu amendamentul respins redat în Anexa nr.2 la prezentul raport.
În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin. (2) din Constituţia României, republicată.
	          


	PREŞEDINTE,
Nicuşor HALICI 
	          SECRETAR,
Aida – Cristina CĂRUCERU 


        


Consilier,
Roxana David

 Anexa 1
AMENDAMENTE ADMISE


	Nr. crt.
	Text adoptat de Senat
	Text propus de comisie
(autorul amendamentului)
	Motivare/Observaţii

	1. 
	Lege privind abilitarea Guvernului de a emite ordonanţe

	Nemodificat
	

	2. 
	Art.1.-	În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea celei de-a doua sesiuni ordinare a anului 2018, şi până la data de 31 ianuarie 2019, să emită ordonanţe în domenii care nu fac obiectul legilor organice, după cum urmează:

	Nemodificat
	

	3. 
	I.	FINANŢE PUBLICE ȘI ECONOMIE:

	Nemodificat
	

	4. 
	1.	reglementarea unor măsuri fiscal-bugetare;

	Nemodificat
	

	5. 
	2.	modificarea şi completarea Ordonanţei de urgenţă a Guvernului nr.77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr.21/1996, aprobată cu modificări şi completări prin Legea nr.20/2015, cu modificările şi completările ulterioare;

	Nemodificat
	

	6. 
	[bookmark: _GoBack]3. modificarea şi completarea Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, republicată, cu modificările şi completările ulterioare;	

	Nemodificat
	

	7. 
	4.	modificarea şi completarea Ordonanţei Guvernului nr.27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei ”Delta Dunării”, republicată, cu modificările ulterioare;

	Nemodificat
	

	8. 
	5.	modificarea şi completarea Ordonanţei Guvernului nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu completările ulterioare.

	Nemodificat
	

	9. 
	
	6. modificarea şi completarea Legii  minelor 85/2003, cu modificările şi completările ulterioare;
Autor: Grupul parlamentar PSD

	

	10. 
	
	7. reglementarea unor măsuri în domeniul apelor minerale;
Autor: Grupul parlamentar PSD

	

	11. 
	
	8. reglementarea unor măsuri în domeniul privatizării.
Autor: Grupul parlamentar PSD

	

	12. 
	II.	ADMINISTRAŢIE PUBLICĂ ŞI DEZVOLTARE REGIONALĂ:

	Nemodificat
	

	13. 
	1.	modificarea şi completarea Legii nr.10/1995 privind calitatea în construcţii, republicată, cu modificările şi completările ulterioare;

	Nemodificat
	

	14. 
	2. modificarea și completarea Ordonanței Guvernului nr.25/2001 privind înființarea Companiei Naționale de Investiții ”C.N.I.”-S.A., aprobată cu modificări prin Legea nr.117/2002, cu modificările și completările ulterioare.

	Nemodificat
	

	15. 
	
	3. reglementarea unor măsuri în domeniul tehnologiei informației, precum și modificarea și completarea unor acte normative. 
Autor: Grupul parlamentar PSD

	

	16. 
	III.	AGRICULTURĂ ŞI DEZVOLTARE RURALĂ:

	Nemodificat
	

	17. 
	1.	reglementări privind reorganizarea sistemului naţional de clasificare a carcaselor de bovine, porcine şi ovine, precum și monitorizarea, controlul şi raportarea preţurilor de piaţă a carcaselor și a animalelor vii;

	Nemodificat
	

	18. 
	2.	reglementarea unor măsuri în domeniul agricol, precum şi modificarea şi completarea unor acte normative.

	Nemodificat
	

	19. 
	IV.	TRANSPORTURI:

	Nemodificat
	

	20. 
	1.	modificarea şi completarea Ordonanţei Guvernului nr.26/2011 privind înfiinţarea Inspectoratului de Stat pentru Controlul - în Transportul Rutier, aprobată cu modificări şi completări prin Legea nr.18/2012, cu modificările şi completările ulterioare; 

	Nemodificat
	

	21. 
	2.	modificarea şi completarea anexelor nr.1 şi 2 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare.

	Nemodificat
	

	22. 
	V.	FONDURI EUROPENE:
-	modificarea şi completarea Ordonanţei Guvernului nr.29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul ”Cooperare teritorială europeană”, în perioada 2014-2020, aprobată cu modificări prin Legea nr.12/2016, cu modificările şi completările ulterioare.

	Nemodificat
	

	23. 
	VI.	SĂNĂTATE:
-	modificarea şi completarea Legii nr.95/2006 privind reforma în domeniul sănătăţii, republicată, cu modificările şi completările ulterioare, precum şi modificarea şi completarea unor acte normative în domeniul sănătății.

	Nemodificat
	

	24. 
	VII.	CULTURĂ ȘI IDENTITATE NAŢIONALĂ:

	Nemodificat
	

	25. 
	1.	modificarea şi completarea Legii monumentelor de for public nr.120/2006, cu modificările ulterioare;

	Nemodificat
	

	26. 
	2.	modificarea şi completarea Ordonanţei Guvernului nr.43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare;
	
	Nemodificat
	

	27. 
	3.	modificarea şi completarea Legii nr.422/2001 privind protejarea monumentelor istorice, republicată, cu modificările şi completările ulterioare; 

	Nemodificat
	

	28. 
	4.	modificarea şi completarea Legii nr.182/2000 privind protejarea patrimoniului cultural naţional mobil, republicată, cu modificările şi completările ulterioare.

	Nemodificat
	

	29. 
	VIII.	Prorogarea sau modificarea unor termene prevăzute în acte normative cu putere de lege. 

	Nemodificat
	

	30. 
	Art.2.-	În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la data de 31 ianuarie 2019. Nerespectarea termenului atrage încetarea efectelor ordonanţei. 

	Nemodificat
	


    													 





  Anexa 2

AMENDAMENTE RESPINSE


	Nr. crt.
	Text
proiect de lege
	Amendamente propuse
(autorul amendamentului)
	Motivare respingere

	1.
	VII.	CULTURĂ ȘI IDENTITATE NAŢIONALĂ:

	VII. Se elimină.
Autor: Marton Arpad
	Amendamentul a fost respins prin vot

